Publication: Magyar Közlöny
Issue: MK-1998-113 (Year: 1998, Number: 113)
Era: 1990-2004
Section: az 1160/1998. (XII. 17.) Korm. határozathoz
Paragraph Index: 225

3. A középtávú adópolitikai koncepció és a 2000. évi adóreform részletes kidolgozása során külön hangsúlyt kell helyezni arra, hogy az új adó- és járulékszabályok hozzájáruljanak a mikro-, kis- és középvállalkozások — a Stratégiának megfelelő — fejlődéséhez. Ennek érdekében — a Kormány programjával összhangban — az élőmunkához kapcsolódó elvonásokat csökkenteni kell, továbbá az adóreform keretében előnyben kell részesíteni azokat a megoldásokat, amelyek a kisvállalkozások adó- és adminisztrációs terheinek csökkentését eredményezik. Felelős: pénzügyminiszter gazdasági miniszter Miniszterelnöki Hivatalt vezető miniszter földművelésügyi és vidékfejlesztési miniszter igazságügy-miniszter a gazdasági kamarák és a kisvállalkozói érdekképviseleti szervezetek bevonásával Határidő: 1999. május 31.

Source: https://magyarkozlony.hu/hivatalos-lapok/75c03a9271d26b4645f779e1f66b55d8842a2643/dokumentumok/005a63e7960d0430d787da748a0bc0e24ecf7e8d/letoltes